Nobeli raha halduse eest vastutab tänini Nobeli Sihtasutus Stockholmis. See organisatsioon on kogu aeg olnud iseseisev ega allu Rootsi ja Norra valitsusele. Fondi kapitali ainukese omanikuna vastutab Nobeli Sihtasutus administreerimise eest ja korraldab auhinnatseremooniaid Stockholmis ja Oslos. Sihtasutus toetab ka mitmeid teaduslikke sümpoosione, mille teemad peavad olema olulised ja ühtlasi kooskõlas Nobeli  preemiate jagamisega.